"Oscar wou Reeva se lewe red" | Maroela Media
Adv. Barry Roux het Donderdag in sy slotargument aangevoer dat Oscar Pistorius se aksie om Reeva Steenkamp na die grondverdieping van sy huis te dra en die nooddienste te kontak, beteken dat hy haar lewe wou red.
Roux het Donderdag sy slotargument in die Pretoriase landdroshof gelewer in 'n poging om Pistorius borg vry te laat.
"Die feit dat hy Johan Stander, die landgoed se bestuurder, en Netcare 911 gebel het, beteken hy het positiewe stappe geneem om haar lewe te probeer red," het Roux gesê. Hy het ook gesê dit was "spekulasie op sy beste" dat daar 'n argument tussen die paartjie was. "Die oorsprong van die argument is onbekend en die teorie van die argument was 'n teken van desperaatheid deur die staat."
Landdros Desmond Nair het Pistorius se verklaring betwis. Hy het gevra hoekom daar geen melding was of Steenkamp reageer het toe Pistorius vir haar geskreeu het om hulp te ontbied, voor hy geskiet het nie. Roux het reageer dit was "onwaarskynlik" dat sy sou reageer omdat sy bang kon wees.
Nair het ook gevra of dit moontlik was dat Steenkamp vroeër na die toilet toe gegaan het en of daar nie bietjie urine in haar blaas was nie, maar Roux het gesê daar was niks. Hy beweer Steenkamp was op die toilet en het haarself in die badkamer toegesluit om haarself teen die vermeende inbreker te beskerm nadat sy Pistorius hoor skree het. Sy het haarself dus nie van Pistorius probeer beskerm nie.
Die verhoor duur voort. Die staat moet nog sy slotargument lewer waarna uitspraak na verwagting Vrydag sal plaasvind.